Lalawigan ng Bueng Kan

Ang **Bueng Kan** (, RTGS : Bueng Kan, ), na binabaybay ding **Bung Kan**, ay ang ika-76 na lalawigan (*changwat*) ng Taylandiya, na itinatag ng  noong 23 Marso 2011. Ang lalawigan, na binubuo ng mga distrito (*amphoe*) na hinati mula sa lalawigan ng Nong Khai, ay nasa itaas na hilagang-silangan ng Taylandiya na tinatawag ding *Isan* (). Pinangalanan ito sa sentrong distrito nito, ang Mueang Bueng Kan.

## Heograpiya 
Ang lalawigan ay nasa hilagang-silangang sulok ng Taylandiy. Ito ay may hangganan, mula sa timog paikot, Nakhon Phanom, Sakon Nakhon, at lalawigan ng Nong Khai. Sa hilaga at silangan ito ay nasa hangganan ng lalawigan ng Bolikhamsai ng Laos, kung saan ang Ilog Mekong ang bumubuo sa hangganan.

Sa distrito ng Bung Khla ay ang Santuwaryong Ilahas ng Phu Wua, na nagpoprotekta sa mga burol na sakop ng kagubatan malapit sa Ilog Mekong. Ang kabuuang lugar ng kagubatan ay  o 7 porsiyento ng sakop ng lalawigan.

Ang Hin Sam Wan (na isinasalin bilang *Tatlong Balyenang Bato*) ay isang 75-milyong taong gulang na batong pormasyon na nakausli sa mga bundok. Pinangalanan ito dahil, mula sa ilang mga anggulo, ang mga bato ay mukhang isang pamilya ng mga balyena.

## Kasaysayan 
Noong 1994, iminungkahi ni Sumet Phromphanhao, isang miyembro ng Kapulungan ng mga Kinatawan mula sa lalawigan ng Nong Khai, na itatag ang lalawigan ng Bueng Kan sa pamamagitan ng pagsasama-sama ng mga Distrito ng Bueng Kan, Seka, So Phisai, Bung Khla, Bueng Khong Long, Pak Khat, Phon Charoen, at Si Wilai ng lalawigan ng Nong Khai bilang bagong lalawigan. Ang bagong lalawigan, kung gagawin, ay magiging 4,305&nbsp;km 2, na may populasyon na humigit-kumulang 390,000 na naninirahan. Noong panahong iyon, ang Ministro ng Panloob ay tumugon na ang paglikha ng isang bagong lalawigan ay maglalagay ng mabigat na pasanin sa budget ng estado at salungat sa resolusyon ng Konseho ng mga Ministro.

Ang panukalang lumikha ng lalawigan ng Bueng Kan ay inihain nang humigit-kumulang 20 taon, hanggang 2010 nang ipanumbalik ng Ministro ng Panloob ang proyekto at gumawa ng panukala sa Konseho ng mga Ministro na magkaroon ng isinasaalang-alang na "Panukalang Batas na Nagtatatag ng Changwat Bueng Kan, BE. . ." (). na binanggit na ang panukala ay natugunan ang pamantayan nito para sa pag-apruba.

Noong 7 Pebrero 2011, inaprubahan ng Pambansang Asamblea ang panukalang batas. Iniharap ito ni Punong Ministro Abhisit Vejjajiva kay Haring Bhumibol Adulyadej para sa maharlikang konsentimyento. Nilagdaan ni Bhumibol Adulyadej ang panukalang batas noong 11 Marso 2011, na isinasagawa ito bilang "" (). Ang batas ay inilathala sa *Government Gazette* noong 22 Marso 2011 at nagkabisa kinabukasan.

## Mga pagkakahating pampangasiwaan 
### Pamahalaang panlalawigan 
thumb|280x280px| Lalawigan ng Bueng Kan kasama ang mga distrito
Ang lalawigan ay nahahati sa walong distrito (*amphoe*). Ang mga distrito ay nahahati pa sa 53 mga subdistrito (*tambon*) at 615 na mga nayon (*muban*).

# Mueang Bueng Kan
# Phon Charoen
# So Phisai
# Seka
# Pak Khat
# Bueng Khong Long
# Si Wilai
# Bung Khla

## Mga sanggunian 

## Mga panlabas na link 
* Turismo sa Thailand 
* Bueng Kan Travel Guide E-Book - Tourism Authority of Thailand 

Kategorya:Mga lalawigan ng Thailand
Kategorya:Gumagamit ang CS1 ng sulat sa wikang Thai (th)
Kategorya:Pages using infobox settlement with possible motto list